section_heading: Posljednji uradci i razilaženje (1995. – 1997.)
paragraph_text: Godine 1997., tijekom snimanja albuma koji je trebao biti deveti studijski album Cocteau Twinsa, trio se razišao zbog nepremostivih razlika dijelom povezanih s prekidom veze Guthrieja i Fraser. Iako je nekoliko pjesama djelomično snimljeno, sastav je izjavio da ih vjerojatno nikad neće dovršiti i objaviti.